Telko serbskosće kaž minjenu sobotu na přirodowych wikach w Stróži hišće njebě. To pak njezaleži jenož na tym, zo běchu to jubilejne 20. wiki tajkeho razu.
Stróža (CS/SN). Dohromady něhdźe 4 300 wopytowarjow zličichu minjenu sobotu na přirodowych wikach w Stróži pola Hućiny. Nimo čerstweje zeleniny, sadu a běrnow poskićachu tam lětsa prěni raz Hornjołužiske holanske piwo k woptawanju. Warili běchu je ze starych družin ječmjenja, kotrež w biosferowym rezerwaće Hornjołužiska hola a haty plahuja. Wobšěrny poskitk rostlin kaž tež drjewjanych, tekstilnych a hornčerskich wudźěłkow přeprošowaše k hladanju a kupowanju. We wosebitej přehladce zhonichu wopytowarjo wo mnohotnosći domjacych družin słódnych a jědojtych hribow.
ces_Latn szl_Latn